पाएं अपने शहर की ताज़ा ख़बरें और फ्री ई-पेपरडाउनलोड करें
विश्व हिन्दू परिषद के क्षेत्र संपर्क प्रमुख अशोक श्रीवास्तव अधिवक्ता ने बिहार झारखंड के प्रमुख कार्यकर्ताओं की बैठक ऑनलाइन करने के दौरान कहा कि सभी कार्यकर्ता अपनी सुरक्षा करते हुए पीडितों और कोरोना वारियर्स के सहयोग के लिए युद्ध स्तर पर कार्यों मे तेजी लाए। कोरोना एक प्राकृतिक प्रकोप है। इससे डरना नही, लड़ना है। उन्होंने कहा कि कार्यकर्ता जन जागरण अभियान चलाए। लोगो का मनोबल बढ़ाए और लोगों को काढा पीने, गुनगुना पानी पीने और मास्क लगाने, सोशल डिस्टेंसिंग अपनाने से संबंधित कार्यों को करने के लिए प्रेरित करें। उन्होंने समाज के भामाशाह जैसे लोगों से इस संकट की घड़ी में आगे आने का आह्वान किया और कहा कि ये लोग स्वयं इस संकट में सेवा करें या सेवा कर रहे संगठनों को मदद करें।
कहा कि ऑक्सीजन की कमी हर जगह महसूस हो रही है। इसकी पूर्ति के लिए समाज के लोग आगे आए। उन्होंने लोगों से कोरोना से रक्षा के लिए घरों में ईश्वर का भजन कीर्तन और आरती हवन करने का भी निवेदन किया। कहा कि पूरे देश भर में विहिप व बजरंगदल शवों को अंतिम संस्कार करने, गांव घरों को सेनेटराइज करने, ऑक्सीजन पहुंचाने, काढा पीलाने सहित हर तरह का सहयोग करने के लिए कार्य कर रहें है। इसमें थोड़ा तेजी लाते हुए सभी कोरोना वारियर्स जैसे मीडिया, प्रशासन, सफाई कर्मी, चिकित्सक, नर्स इत्यादि का सम्मान करते हुए कार्यों को युद्ध स्तर पर चलाए। कहा कि हर जिला व प्रांत में कार्यकर्ताओं ने कोरोना हेल्पलाइन नंबर कार्यकर्ताओं का जारी किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn